Frank Willy Djuvik

Frank Willy Djuvik (født 3. desember 1979 i Florø) er en norsk politiker for Fremskrittspartiet. Han er fylkesleder og gruppeleder i Sogn og Fjordane FrP samt gruppeleder i  Flora FrP.

 Yrkeskarriere 
Djuvik var tidligere butikksjef i Lidl og åpnet en av de første Lidl-butikkene i Norge i 2004. Han var senere avdelingssjef for ISS Vedlikehold og Innemiljø i Sogn og Fjordane og Møre og Romsdal.Framstegspartiet Sogn Avis, 7. september 2011

 Politiske verv 
I 2000 ble Djuvik valgt som fylkesformann i Fremskrittspartiets Ungdom (FpU) i Sogn og Fjordane, et verv som han hadde frem til 2005. Han var også fylkesformann i FpU i 2006–2007. I 2007 ble han valgt til politisk nestformann i Sogn og Fjordane FrP, men trakk seg fra dette vervet i 2008. I januar 2010 ble han valgt til ny fylkesleder i Sogn og Fjordane FrP etter Åge Starheim, og i april samme år overtok han som gruppeleder for Fremskrittspartiet på Fylkestinget i Sogn og Fjordane etter Jostein Kvalsvik.

I 2007 ble Djuvik innvalgt som kommunestyrerepresentant i Førde bystyre. Etter ett valgteknisk samarbeid med SP, Høyre, KRF og Venstre sikret FrP ordfører Nils Gjerland (SP) fire nye år mot at Djuvik ble leder i levekårskomiteen i kommunen samt at Djuvik gikk inn som styremedlem i Sunnfjord Energi. Etter en del bråk der generalforsamlingen i Sunnfjord Energi prøvde å hindre Djuvik styreplass, ble han på en ekstraordinær generalforsamling valgt inn i styret sommeren 2008.Djuvik inn i Sunnfjord Energi NRK, 2. juli 2008 Djuvik trakk seg forøvrig fra dette styrevervet etter at han kom inn i fylkesutvalget i Sogn og Fjordane i 2010 for å hindre at det kunne stilles tvil om hans habilitet i forvaltningssaker om energi.Trekkjer seg frå SE, Firdaposten, 15. august 2010 

Til kommune- og fylkestingsvalget i 2011 stilte Frank Willy Djuvik både som fylkesordførerkandidat for Sogn og Fjordane FrP og ordførerkandidat for Flora FrP.

Til stortingsvalget 2013 var Djuvik førstekandidat for FrP i Sogn og Fjordane.Karin Flolø: Djuvik toppar lista Firda, 11. juni 2012

 Kontroversielt blogginnlegg 
I august 2012 vekket Djuvik oppsikt i riksmedia med et blogginnlegg med tittelen Eg hatar Islam og muslimar.http://www.aftenposten.no/nyheter/Frp-topp-Jeg-hater-muslimer-6967258.htmlhttp://www.nrk.no/nyheter/distrikt/nrk_sogn_og_fjordane/1.8283939http://www.hegnar.no/okonomi/politikk/article702473.ece Han beklaget senere uttalelsene.http://www.aftenposten.no/nyheter/iriks/Frp-topp-beklager-blogginnlegg-om-muslim-hat-6967758.html

 Prosjektet «Jakten på kunsten» 
Frank Willy Djuvik bruker aktivt sosiale media i sitt politiske virke. Høsten 2012 startet han sammen med veterinær og skribent Anne Viken et prosjekt kalt «Jakten på kunsten» med sikte på å belyse kunsten i Sogn og Fjordane gjennom blogg og ukentlig video på YouTube.Vidar Kvalshaug: Frp viser vei med kunst på Youtube Aftenposten, 18. september 2012Anne Viken og Frank Willy Djuvik om kunstprosjekt NRK, 18. september 2012

 Referanser 

 Eksterne lenker 
 Frank Willy Djuvik Blogg
 KUNSTsf2012 Blogg om kunst i Sogn og Fjordane

Kategori:Lokalpolitikere i Flora
Kategori:FrP-politikere i Sogn og Fjordane
Kategori:Tillitsvalgte i FpU
Kategori:Personer fra Flora kommune